Den Vest-Sjællandske Avis, 1829-06-27
Den Preussiske Statstidende melder følgende fra den Tyrkeske Grændse; men uden at anføre noget Datum: at en Deel af Beleiringscorpset, som staaer foran Silistria, er i Begreb med at bryde op imod Pravodi, fordi Storvezieren Redschid Pascha er fra Schumla rykket imod General Den tredie Paralelle foran Silistria Noth. er allerede fuldført, og saasnart Broen over Donau bliver færdig, saa skal Pladsen blive alvorlig angrebet. Beleiringscorpset foran Rustschuker blevet angrebet af 3000 Tyrker; men General Creutz har atter slaget den tilbage med betydeligt Tab. Gen. Scheremetjev har især derved udmærket sig med sin Brigade. Fra den Vallachiske Grændse blev skrevet under 30te Mai, at Commandanten i Silistria, Kutschuk Achmed Pascha, havde forlangt at capitulere. Alle Efterretninger stemme overeens i, at Beleiringsarbeiderne have nærmet sig til Fæstningen paa nogle hundrede Skridt, og at det ikke er mueligt at den kan giøre nogen lang Modstand, naar ikke Storvezieren kommer den til Hielp, og mansiger ogsaa, at han er ankommen i Nærheden af Fæstningen. Men nu læser man en Skrivelse fra Bucharest af 2den Juni, som lyder saaledes: at ifølge Efterretninger fra Kalarasch af 31te Mai, har Paschaen af Silistria gjort et heftigt Udfald paa den Russiske Beleiringsarmee, og som man fortæller, ødelagt flere Batterier som Russerne have opkastet, 800 Russiske Saarede er bragte til Tschulesti, at Gen. Malinovsky, som erobrede Turno, og en Artillerie-General ere blevne dræbte. Kutschuk Achmed Pascha skal have viist sig allevegne ved dette Udfald og have opflammet sine Tropper ved sit vilde Mod, ogsaa Tyrkernes Tab skal være saare betydeligt. Kutschuk Pascha skildres som een af de meest rasende Christenfiender i Orienten, og som søger at give sit Had Luft ved den meest ubarmhiertige Grusomhed imod de Fangne og Saarede. (Det er meget tvivlsomt om ikke denne hele Efterretning er opdigtet og det af følgende Aarsager: Først fordi den Preussiske Statstidende, som dog vist har de nyeste Efterretninger, vel taler om et Udfald fra Rustschuk, men ikke om noget fra Silistria. Fordet andet, fordi man har et ældre Rygte fra Jassy om et saadant Udfald der skulde være forefaldet fra den 23de Mai, og hvori der ligeledes blev fortalt, at Tyrkerne havde taget nogle Russiske Forskandsninger og at den Russiske Gen. Parovsky var bleven dræbt; men som ikke er bleven bekræftet. Det synes saaledes, at Efterretningen om hiint Udfald er kun et Opkaagaf det ældre Rygte, hvorpaa man har sat en nye Datum. Der skrives fra Odessa under 3die Juni, at der nyelig dertil var ankommen Efterretning om en blodig Fægtning, som var forefaldet den 19de Mai, imellem General Roth og Storvezieren ved Eski Arnautlar, hvori de Russiske Tropper skulle have udviist den meest glimrende Tapperhed, og alle bestræbelser af den talrige Fiende vare blevne frugtesløse. At denne Fægtning er forefaldet bekræftes fra Constantinopel selv under 27de Mai; thi det hedder at to Tatarer have overbragt Beretningen derom, at det synes at være gaaet meget blodigt til, og at Storvezieren tilskriver sig Seieren; men endskiøndt Rygtet taler om at 3000 Russer bleve paa Pladsen og Muselmændene yttrede en stor Glæde derover, saa er dog intet officielt blevet bekiendtgjort i Constantinopel om disse foregivne Fordele, hvilke derfor meget trænge til Bekræftelse.